section_heading: Pijanistička karijera
paragraph_text: U akademskoj 2010./2011. godini nastupao je nekoliko puta na koncertima HRProjekta – promocije suvremenih hrvatskih skladatelja pod vodstvom prof. Katarine Krpan, uključujući i koncert kod tadašnjeg predsjednika dr.sci. Ive Josipovića. U 2012./2013. organizirao je tematske koncerte "Muzičko putovanje kroz stilske epohe", "Debussy u Visokom" i "Veličanstveni Bach" koji su izazvali veliki interes javnosti u Visokom, Kiseljaku i Sarajevu. U travnju 2013. godine predstavljao je Bosnu i Hercegovinu izvodeći skladbu Metamorfoze Avde Smailovića na 27. Muzičkom biennalu u Zagrebu, u sklopu projekta EU Inside – Outside. U veljači 2014. godine održao je KONCERT sarajevski debut u prepunoj dvorani Doma Oružanih snaga u Sarajevu s djelima Neurosis Krešimira Seletkovića, Sonatom u h-molu Franza Liszta, Toccatom Samira Fejzića i Slike s izložbe Modesta Petroviča Musorgskog u organizaciji sarajevske Matice hrvatske.